โอบามา โดนจวกยับ ยังกับพวก แร็ปเปอร์ เดินเคี้ยวหมากฝรั่ง เข้าประชุมเอเปก (ชมคลิป)
โอบามา แย่หนักโดนชาวจีนวิพากษ์วิจารณ์ยับ หลังเห็นคลิปวิดีโอทางโซเชียล มีเดีย  ผู้นำสหรัฐฯ เดินเคี้ยวหมากฝรั่ง ด้วยท่าทางคล้ายกับพวกแร็ปเปอร์ เข้าที่ประชุมเอเปก ชี้ไม่เหมาะสม แถมเป็นการไม่ให้เกียรติต่อการประชุมและชาวจีน,สื่อต่างประเทศรายงาน ควันหลงการประชุมสุดยอดผู้นำกลุ่มความร่วมมือทางเศรษฐกิจในภูมิภาคเอเชีย-แปซิฟิก (เอเปก) ที่เพิ่งรูดม่านปิดการประชุมไปที่กรุงปักกิ่ง เมืองหลวงจีน เมื่อวันที่ 12 พ.ย. ว่า ประธานาธิบดีบารัค โอบามา แห่งสหรัฐฯ กำลังกลายเป็น ทอล์ก ออฟ เดอะ ทาวน์ ของชาวจีน โดยเฉพาะบนโลกออนไลน์ ทว่าไม่ใช่เกี่ยวกับประเด็นที่โอบามาพูดในที่ประชุมเอเปก เพราะกลับเป็นเรื่องที่ชาวจีนกำลังวิพากษ์วิจารณ์ถึงอากัปกิริยาของประธานาธิบดีโอบามา ที่เดินเคี้ยวหมากฝรั่ง ด้วยท่าทีของ อเมริกัน สไตล์ ขณะเดินเข้ามาร่วมการประชุมเอเปก ซึ่งชาวจีนเห็นว่าไม่เหมาะสม อีกทั้งยังเป็นการไม่ให้เกียรติต่อการประชุมและประชาชนชาวจีน,ด้านสื่อมวลชนในจีน ได้มีการเผยแพร่คลิปวิดีโอทางสื่อสังคมออนไลน์ ขณะประธานาธิบดีโอบามา เดินเคี้ยวหมากฝรั่งเข้าที่ประชุมเอเปก และหลังจากนั้น ชาวจีนได้พากันวิพากษ์วิจารณ์ผู้นำสหรัฐฯ อย่างกว้างขวางว่า การที่โอบามาเคี้ยวหมากฝรั่งมาเข้าประชุม ถือ เป็นการกระทำที่ไม่เหมาะสม ผิดมารยาททางการทูต พร้อมทั้งบอกว่า ท่าทางของโอบามาเหมือนกับ คนที่ยังไม่โต หรือเหมือนกับพวก แร็ปเปอร์ มากกว่า,ขณะที่สื่อต่างประเทศรายงานว่า เราไม่ค่อยเห็นประธานาธิบดีโอบามาสูบบุหรี่บ่อยนักก็ตาม แต่มักเห็นเขาเคี้ยวหมากฝรั่งที่มีนิโคตินเป็นส่วนผสม พร้อมทั้งรายงานว่า นี่ไม่ใช่ครั้งแรกที่โอบามาเคี้ยวหมากฝรั่ง เพราะก่อนหน้านี้ ใน วันดีเดย์ รำลึกเหตุการณ์ทหารสัมพันธมิตรยกพลขึ้นบกที่ชายหาด นอร์มังดี สมัยสงครามโลกครั้งที่ 2 ปรากฏว่า ประธานาธิบดีโอบามาก็เคี้ยวหมากฝรั่งเช่นกัน
โอบามา แย่หนักโดนชาวจีนวิพากษ์วิจารณ์ยับ หลังเห็นคลิปวิดีโอ ผู้นำสหรัฐฯ เดินเคี้ยวหมากฝรั่ง ด้วยท่าทางคล้ายพวกแร็ปเปอร์ เข้าที่ประชุมเอเปก ชี้ไม่เหมาะสม แถมเป็นการไม่ให้เกียรติต่อการประชุมและชาวจีน
ประธานาธิบดีโอบามาเคี้ยวหมากฝรั่ง,การประชุมเอเปก,ชาวจีน,วิพากษ์วิจารณ์,รัฐบาลจีน,ข่าวต่างประเทศ,กรุงปักกิ่ง